Мирзиеев: дәрігерлер мен мұғалімдер мың доллар алатын болады
"Мирзиеев: дәрігерлер мен мұғалімдер мың доллар алатын болады" | "https://abai.kz/post/142617"
TITLE: Мирзиеев: дәрігерлер мен мұғалімдер мың доллар алатын болады
URL: https://abai.kz/post/142617
META: "Мирзиеев: дәрігерлер мен мұғалімдер мың доллар алатын болады" | "https://abai.kz/post/142617"
DATE: 10.11.2021
AUTHOR(s): Abai.kz
TOTAL WORDS: 127
TEXT: Өзбекстан президенті мұғалімдер мен дәрігерлердің жалақысын 5 жылда 1000 долларға дейін көтеруге уәде берді. “Жоғары санатты мұғалімдер мен дәрігерлердің жалақысын бес жыл ішінде 1000 долларға дейін жеткізу жоспарланған, - деп мәлімдеді Шавкат Мирзиёев ұлықтау рәсімінде. 2020 жылы халыққа білім беру жүйесінде 13 407-і жоғары санатты мұғалімдер болды, бұл мұғалімдердің жалпы санының 2,8%-на да жетпейді. Аталған көрсеткішке қол жеткізу үшін олардың жалақысын 3,5 есеге арттыру қажет. Мемлекет басшысы жоғары санаттағы мұғалімдердің айлық жалақысы 2025 жылға қарай 1000 долларға жетуі керек деді. Бұдан басқа, алдағы бес жыл ішінде медицинаға бөлінетін қаржыны екі есе ұлғайту, оның ішінде жоғары санаттағы дәрігерлердің жалақысын эквивалентте 1000 долларға дейін жеткізу көзделген. "Біздің мақсатымыз — ұлттық денсаулықты сақтау ұйымын халықтың денсаулығын жақсартуға ықпал ететін жоғары тиімді жүйеге айналдыру", — деп атап өтті Шавкат Мирзиёев. Abai.kz
